Schibsted

Schibsted () er et nordisk mediekonsern med hovedkontor i Oslo.

Schibsteds aksjer er notert på Oslo Børs. Schibsted består av tre hovedavdelinger: Nordic Marketplaces, News Media og Next.

Historie 
Selskapet  ble grunnlagt av Christian Schibsted i 1839 da han startet en liten virksomhet som boktrykker i Oslo. Schibsted overtok eierskapet til Verdens Gang i 1966, da avisen var i finansielle problemer. I 1988 ble det til da familieeide selskapet gjort om til aksjeselskap og det ble opprettet ulike datterselskaper.

Konsernet ble børsnotert i 1992. Kristin Skogen Lund har vært konsernsjef siden 1. des 2018. Tidligere konsernsjefer er Kjell Aamot (1989-2009) og Rolv Erik Ryssdal (2009-2018).   

Schibsted ASA ble i 2015 eid blant annet av:
 Blommenholm Industrier AS (eid 60,1 % av Stiftelsen Tinius opprettet av Tinius Nagell-Erichsen) (25,1 %)	
 Folketrygdfondet (6,1 %)
 Deutsche Bank AG (3,8 %)
 JP Morgan Chase (3,5 %)
 Goldman Sachs (2,7 %)
 UBS AG (2,6 %)
 The Northern Trust Company (2,5 %)
 State Street Bank and Trust Company (2,0 %)
 JP Morgan Chase (1,6 %)
 Morgan Stanley & Co (1,4 %)
 State Street Bank and Trust Company (1,3 %)
 UBS AG (1,2 %)
 Clearstream Banking (1,2 %)
 The Northern Trust Company (1,1 %)
 The Bank of New York Mellon (1,1 %)
 Morgan Stanley & Co International (1,0 %)
 State Street Bank and Trust Company (0,9 %)

Selskapets aksjer inngikk da i OBX-indeksen.

Vedtektsreglene i Schibsted ASA gjorde at Stiftelsen Tinius har negativ kontroll over konsernet.

I 2017 hadde Schibsted ASA hadde en omsetning på 16,9 milliarder kroner og et resultat på 2,6 milliarder kroner (EBITA).

Kristin Skogen Lund har vært konsernsjef i Schibsted siden 1. desember 2018. Finansdirektør er Ragnar Kaarhus.

News Media  
News Media er en av Schibsteds kjernevirksomheter. I dag eier Schibsted blant annet avisene Verdens Gang, Aftenposten, Bergens Tidende, Stavanger Aftenblad, Fædrelandsvennen, Aftonbladet og Svenska Dagbladet. I Sverige ble Schibsted Sverige etablert i 2009. I samarbeidet inngår alle virksomhetene som ligger under Aftonbladet og SvD-gruppen. Schibsteds svenske virksomheter er samlokalisert i Kungsbrohuset i Stockholm.

I Norge ble samarbeidet mellom regionsavisene Aftenposten, Bergens Tidende, Stavanger Aftenblad og Fædrelandsvennen formalisert gjennom etableringen av Media Norge i 2009. I 2012 ble Schibsted Forlag og VG lagt inn i et nytt selskap som følge av at Schibsted-konsernet ble heleier av avisene i Media Norge-samarbeidet. Det nye selskapet fikk navnet Schibsted Norge.

Nordic Marketplaces 
Schibsted Nordic Marketplaces består av de nordiske markedsplassene til Schibsted: Blocket, Finn, Mittanbud, Tori, Servicefinder og Bytbil.

I april 2019 etablerte konsernet sine markedsplasser utenfor Norden i selskapet Adevinta.

Next 
Schibsted Next er Schibsteds satsing på nye forretningsområder og digitale vekstselskap, og eier helt eller delvis disse selskapene: Hjemmelegene, Add Health Media, Insurello, PodMe, Dicopay, Funding Partner, Lendo, Prisjakt, Compricer, Lets Deal, TV.nu, Klart.se, Hygglo, Møteplassen, GoodOnes, KickBack, Yepstr, Vinguiden.com, Kundkraft, Styletime, bynk, PriceSpy, Hintaopas, Kompario, Pagomeno, leDénicheur, Hypoteket, habity, albert, Harvest, ahum.

Referanser

Eksterne lenker 
 

Næringsliv i Oslo
 
Selskaper etablert i 1839
1839 i Norge